আল্ফ হল
আলফ্রেড ইউয়ার্ট হল (ইংরেজি: Alf Hall; জন্ম: ২৩ জানুয়ারি, ১৮৯৬ - মৃত্যু: ১ জানুয়ারি, ১৯৬৪) ল্যাঙ্কাশায়ারের বোল্টনে জন্মগ্রহণকারী বিশিষ্ট দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। প্রথম-শ্রেণীর ক্রিকেটে ল্যাঙ্কাশায়ার ও ট্রান্সভালের প্রতিনিধিত্ব করেছেন। ১৯২৩ থেকে ১৯৩১ সময়কালে দক্ষিণ আফ্রিকার পক্ষে সাত টেস্টে অংশগ্রহণ করেছেন আল্ফ হল। দলে তিনি মূলতঃ বামহাতি ফাস্ট-মিডিয়াম বোলিংয়ে পারদর্শীতা দেখিয়েছেন। পাশাপাশি বামহাতে ব্যাটিংয়ে নিচেরসারিতে অংশগ্রহণ করেছেন।